Деница Минчева
Бих могла с острието на нож…

chitanka.info

Бих могла с острието на нож

да погаля най-нежно ръцете си

и да гледам как капките кръв

ще отнасят живота със себе си.

Бих могла да обвия врата си

с тънка ленена панделка

и във миг да изпия дъха си.

Бих могла да отправя към себе си

храбър малък оловен куршум.

Бих могла от висока скала

с птичи полет във миг да се слея.

Бих могла…

Но щом вече съм тук

ще опитам все пак да живея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.